CELEX: C2006/261/19
Language: da
Date: 2006-10-28 00:00:00
Title: Sag C-334/06: Anmodning om præjudiciel afgørelse indgivet af Verwaltungsgericht Chemnitz (Tyskland) den 3. august 2006 — Matthias Zerche mod Landkreis Mittweida

28.10.2006   
            
            
               DA
            
            
               Den Europæiske Unions Tidende
            
            
               C 261/11
            
         Anmodning om præjudiciel afgørelse indgivet af Verwaltungsgericht Chemnitz (Tyskland) den 3. august 2006 — Matthias Zerche mod Landkreis Mittweida
   (Sag C-334/06)
   (2006/C 261/19)
   Processprog: tysk
   Den forelæggende ret
   Verwaltungsgericht Chemnitz (Tyskland).
   Parter i hovedsagen
   
      Sagsøger: Matthias Zerche.
   
      Sagsøgt: Landkreis Mittweida.
   Præjudicielle spørgsmål
   Skal artikel 1, stk. 2, sammenholdt med artikel 8, stk. 2 og 4, i direktiv 91/439/EØF (1) fortolkes således, at en medlemsstat for sit nationale område kan afvise at anerkende, at der er førerret på grundlag af et kørekort, som er udstedt i en anden medlemsstat, når indehaveren af det udenlandske EU-kørekort tidligere havde været frakendt førerretten eller denne havde været suspenderet på andet grundlag, hvis den midlertidige periode, hvorunder der ikke på ny kan gives førerret på det nationale område, der var blevet fastsat i forbindelse med denne foranstaltning, var udløbet, før kørekortet blev udstedt i en anden medlemsstat, og hvis det på grund af objektive holdepunkter (ingen bopæl i den medlemsstat, der har udstedt kørekortet, og afslag på ansøgning om fornyet tildeling af førerret på det nationale område) må lægges til grund, at erhvervelsen af den udenlandske EU-førerret udelukkende har til formål at omgå de strenge materielle krav i forbindelse med proceduren for fornyet tildeling af førerretten på det nationale område, navnlig den medicinsk-psykologiske undersøgelse?
   
      (1)  EFT L 237, s. 1.